Timothy Radcliffe

thumb
Timothy Radcliffe a zo un dominikan saoz. Bet eo bet Mestr an Urzh Dominikan eus 1992 betek 2001. Ezel kentañ Proviñs Bro-Saoz o seveniñ ar garg-se abaoe krouidigezh an Urzh e 1216.
Ganet eo bet e Londrez e 1945.

E vuhez
Aet eo en Urzh an Dominikaned e 1965. Beleget eo bet e 1971.

Kelennet en deus ar Skriturioù Santel e Skol-veur Oxford e Blackfriars. Dilennet eo bet Mestr Proviñs Bro-Saoz e 1988.

Pa oa Mestr an Urzh e oa ivez "ex officio" Kañseller Meur Skol-veur Sant Tomaz Akwino, Angelicum, e Roma.

Goude bezañ bet nav vloaz Mestr an Urzh e kemeras ur bloavezh sabatek. Dont a reas da vezañ en-dro un ezel evel ar re all eus kumuniezh Dominikaned Oxford. Klask e vez war e lerc'h evit kelenn pe prezeg e meur a vro. 

Rener Las Casas Institute Blackfriars Oxford eo. Plediñ a ra an ensavadur-se gant kas war-raok ar reizhder sokial ha gwirioù mab-den.

Bleinañ a ra ur wech an amzer an oferenn evit an heñvelrevidi e Warwick gwelet gant ar C'hardinal Murphy O'Connor, arc'heskob Westminster evel darn eus karg avielañ an arc'heskopti davet an heñvelrevidi. 

Ne blij ket e obererezh d'an holl evel-just. E skridoù, sklaer, eeun ha don war un dro, gant fent alies, hag e sell brokus ha pleustrek war gudennoù ar bed a-vremañ, a ra berzh.

Enorioù
E 2003 e voe graet "honorary Doctor of Divinity" eus Skol-veur Oxford. Brasañ titl a enor ar skol-veur.

Gounezet en deus e 2007 "The Michael Ramsey Prize for theological writing" evit e levr What Is the Point of Being A Christian?

Paeron an International Young Leaders Network eo. Sikouret en deus da reiñ lañs da Las Casas Institute a bled gant kudennoù buhezegezh, renerezh ha reizhder sokial.

Levrioù
Sing a New Song. The Christian Vocation - Dublin: Dominican Publications, 1999. ISBN 1-871552-70-2
I Call You Friends - London: Continuum, 2001. ISBN 0-8264-7262-1
Seven Last Words - London: Burns & Oates, 2004. ISBN 0-86012-365-0
What Is the Point of Being A Christian? - London & New York: Burns & Oates, 2005. ISBN 0-86012-369-3
Just One Year: Prayer and Worship through the Christian Year, gant Timothy Radcliffe ha Jean Harrison - Londron: Darton, Longman and Todd evit CAFOD ha Christian Aid, 2006. ISBN 0-232-52669-9
Why Go to Church? The Drama of the Eucharist - Londron: Continuum, 2008. ISBN 978-0-8264-9956-1. Archbishop of Canterbury’s Lent book 2009.

Pennadoù
I was hungry and you gave me food - The Tablet 264 (8856): 17. 7 a viz Eost 2010. 

Lizhiri d'an Urzh
Vowed to Mission (1994)
Jurassic Park and the Last Supper (1994)
The Wellspring of Hope. Study and the Annunciation of the Good News (1996)
The Identity of Religious Today (1996)
Dominican Freedom and Responsibility. Towards a Spirituality of Government (1997)
The Bear and the Nun : What is the Sense of Religious Life Today ! (1998)
The Promise of Life (1998)
The Rosary (1998)
Letter to our brothers and sisters in initial formation (1999)
To Praise, to Bless, to Preach. The Mission of the Dominican Family (2000)
The Throne of God (2000)
St Catherine of Siena (1347-1380) Patroness of Europe (2000)
The Parable of the Good Samaritan (2001)
A city set on a hilltop cannot be hidden. A Contemplative Life (2001)
Mission to a Runaway World: Future Citizens of the Kingdom (2002)

Rummad:Ganedigezhioù 1945
Rummad:Dominikaned